Συζητήσεις για το μέλλον της Ευρώπης (Μέρος II)
Channel: Heinrich Böll Foundation Greece
Date: 2017-11-21

Σειρά διαλέξεων & σεμιναρίων «Συζητήσεις για το μέλλον της Ευρώπης»: Διάλεξη - Ενίσχυση της δημοκρατίας στο πλαίσιο της πολυεπίπεδης ευρωπαϊκής διακυβέρνησης
Θεσσαλονίκη, 23/10/2017

Κρίση της ευρωπαϊκής πολιτικής και οικονομικής διακυβέρνησης, Brexit και τάσεις απόσχισης κρατιδίων και περιφερειών από τα έθνη-κράτη με αποκορύφωμα την περίπτωση της Καταλονίας, εθνικιστικές λαϊκίστικες κυβερνήσεις σε κράτη-μέλη, προσφυγική κρίση, άνοδος της ακροδεξιάς και της ισλαμιστικής τρομοκρατίας και ισλαμοφοβίας, αλλαγή της εξωτερικής πολιτικής των ΗΠΑ υπό τον πρόεδρο Τραμπ.
Οι προκλήσεις που αντιμετωπίζει η Ευρωπαϊκή Ένωση είναι πολλές και μεγάλες, όπως μεγάλη είναι και η αγωνία των πολιτών για το μέλλον της. Πώς μπορεί το ευρωπαϊκό εγχείρημα να αποκτήσει νέα δυναμική διατηρώντας τη συνοχή του; Πώς μπορεί η ενωμένη Ευρώπη να συνεχίσει να υλοποιεί την υπόσχεση που έδωσε πριν από 60 χρόνια με την ιδρυτική της διακήρυξη, να προσφέρει δηλαδή ευημερία, ειρήνη και ελευθερία σε όλους τους πολίτες της; Πώς μπορεί να προστατέψει και να εμβαθύνει το μοντέλο της φιλελεύθερης δημοκρατίας που σήμερα αμφισβητείται; Πώς μπορεί η Ευρώπη να παίξει καθοριστικό ρόλο στην ειρηνική επίλυση διεθνών διαφορών, να γίνει μια ήπειρος πιο ανοιχτή και φιλόξενη;

Ομιλία:
Ulrike Liebert, Καθηγήτρια, Κέντρο Jean Monnet Πανεπιστημίου της Βρέμης

Παρεμβάσεις:
Γιάννης Παπαδόπουλος, Αναπληρωτής Καθηγητής, Τμήμα Διεθνών και Ευρωπαϊκών Σπουδών, Πανεπιστήμιο Μακεδονίας 
Δέσποινα Αναγνωστοπούλου, Αναπληρώτρια Καθηγήτρια, Τμήμα Διεθνών και Ευρωπαϊκών Σπουδών, Πανεπιστήμιο Μακεδονίας 
Γιώργος Ανδρέου, Επίκουρος Καθηγητής, Τμήμα Πολιτικών Επιστημών, Αριστοτέλειο Πανεπιστήμιο Θεσσαλονίκης 
Λίνα Παπαδοπούλου, Αναπληρώτρια Καθηγήτρια, Νομική Σχολή, Αριστοτέλειο Πανεπιστήμιο Θεσσαλονίκης 

Συντονισμός: 
Σοφία Χριστοφορίδου, δημοσιογράφος

Περισσότερες πληροφορίες εδώ: https://goo.gl/neGQip

Το βίντεο υπόκειται σε άδεια Creative Commons Αναφορά Δημιουργού - Μη Εμπορική Χρήση - Παρόμοια Διανομή 4.0 Διεθνές (CC BY-NC-SA 4.0): https://creativecommons.org/licenses/by-nc-sa/4.0/deed.el